google/wiki40b huggingface dataset:
NK Beltinci

Istorija

Klubo ištakos siekia 1949 m. Ne kartą keitė pavadinimus. 
2006 m. išformuotas.
Diskžokėjus

Diskžokėjus (dažnai vadinamas trumpiniu DJ) – asmuo, kuris atrenka ir leidžia muzikos įrašus.
Pasaulyje būna kelių rūšių diskžokėjai: radijo DJ’ai atrenka ir groja muziką radijo stotyse; klubo DJ’ai atrenka ir leidžia muzikos įrašus naktiniuose klubuose, baruose, kavinėse ir panašiose vietose; hip – hopo DJ’ai leidžia muziką naudodamiesi vinilinių plokštelių grotuvu (patefonu) – tokiu būdu muzikos įrašus hip – hopo diskžokėjas gali įvairiai iškraipyti muzikos garsus. Dažniausiai diskžokėjai naudoja kilnojamas muzikos sistemas, tad jų darbas gali vykti įvairiose vietose.
Pirmasis pasaulyje diskžokėjas buvo Ray Newby iš Kalifornijos (JAV), kuris 1909 m., būdamas 16 metų, grodavo studentams.
Asta Čepienė

Biografija

1977 m. baigė Marijampolės raj. Ąžuolų Būdos aštuonmetę mokyklą, 1980 m. baigė Marijampolės raj. Kazlų Rūdos vidurinę mokyklą. 1984 m. baigė Lietuvos žemės ūkio akademijos visuomeninių profesijų fakultetą, įgydama dramos režisieriaus specialybę. 1986 m. baigė Lietuvos žemės ūkio akademijos Ekonomikos fakultetą, ekonomistė organizatorė. 1994–1996 m. studijavo Danijos profesinių sąjungų švietimo centre SID, įgijo švietimo instruktoriaus kvalifikaciją.
VĮ Kazlų Rūdos mokomoji miškų urėdijos miško ruošos, prekybos ir techninio skyriaus vyresnioji vadybininkė.
2003 m. Liberalų ir centro sąjungos Kazlų Rūdos skyriaus narė, LiCS Kazlų Rūdos skyriaus pirmininko pavaduotoja.
2002–2003 m., 2003–2007 m. ir nuo 2007 m. Kazlų Rūdos savivaldybės tarybos narė.
VĮ Kazlų Rūdos mokomosio miškų urėdijos profesinės sąjungos neetatinė pirmininkė, Lietuvos miško ir miško pramonės profesinių sąjungų federacijos tarybos ir valdybos narė; organizacijos "Gelbėkit vaikus" narė. Našlė, vaikai Aidas, Eglė.
Boleslovas Juškevičius

Biografija

Baigęs pradžios mokyklą, mokėsi Kaune, Vilijampolės amatų mokykloje. 1939 m. gavo darbą Aleksoto stiklo fabrike, kuriame dirbo paprastu darbininku, vakarais mokėsi suaugusiųjų gimnazijoje. 1942–1943 m. lankė Vilniaus miesto teatro studiją (vadovas Romualdas Juknevičius), studijavo Vilniaus universitete. Uždarius universitetą ir dramos studiją, grįžo į gimtinę. 1944 m. baigė Merkinės gimnaziją. 1944–1945 m. dirbo Alytaus švietimo skyriuje mokytoju.
1946–1982 m. Klaipėdos dramos teatro aktorius. 1951–1954 m. Klaipėdos srities Vykdomojo komiteto meno reikalų skyriaus vedėjas. 1954–1982 m. Klaipėdos dramos teatro direktorius. 1959 m. A. Lunačiarskio teatro meno institute Maskvoje neakivaizdiniu būdu baigė teatrologijos specialybę. 1974–1996 m. dėstė LSSR konservatorijos Klaipėdos fakultetuose. 1980 m. išrinktas pirmuoju Lietuvos teatrų direktorių tarybos pirmininku. 25 metus vadovavo Klaipėdos miesto „Žinijos“ draugijai.  Palaidotas Kartenos kapinėse.
Sukūrė daugiausia komiškų vaidmenų, pastatė operų, dramos spektaklių, sukūrė vaidmenų kine. 1999 m. parašė ir išleido atsiminimų knygą „Teatro šviesose ir šešėliuose“.
Vanagiškė

Istorija

1950–1962 m. Kuršėnų rajono, 1962–1995 m. Šiaulių rajono Raudėnų apylinkės kaimas. 1950–1991 m. kaimas priklausė Kuršėnų miškų ūkiui.

Aplinkinės gyvenvietės

Daržiškės – 2 km
 Pavaišvė – 1,4 km
Švendriai – 2,4 km
Tulkinčiai – 3,5 km
RAUDĖNAI – 3,3 km
Vosbūčiai – 3,2 km 
KURŠĖNAI – 10 km
Pakoklinė – 1,8 km
Pakentraičiai – 1,6 km
Taučiai (Šiauliai) – 2 km
ŠIAULIAI – 36 km
 Gudmiškė – 4,1 km
Realaus laiko strategija

Realaus laiko strategija (angl. Real-time strategy, RTS) – kompiuterinių žaidimų žanras, kuomet žaidėjas realiu laiku kaupia išteklius, stato pastatus, stiprina armiją. Esminis skirtumas nuo Ėjimų strategijos (TBS) yra tas, kad žaidimo veiksmas nesuskirstytas į ėjimus; visos kovojančios pusės priima sprendimus vienu metu.
Šio žanro pradininkėmis laikomos „Blizzard“ ir „Westwood Studios“ kompanijos, sukūrusios tokias žaidimų serijas, kaip kad Dune, Starcraft, WarCraft, Command & Conquer.
Žaidimai gali vykti įvairiose pasauliuose, kuriuose vyrauja technologijos, magija, laikomasi realumo, ar jų mišinys. Egzistuoja istoriniai žaidimai, atspindintys tam tikrą laikotarpį, kaip kad „Relic Entertainment“ išleistas Company of Heroes, kuriame veiksmas vyksta Antrojo pasaulinio karo metu.
Umancas

Umancas (vok. Ummanz) – Vokietijai (Meklenburgas-Priešakinė Pomeranija) priklausanti maža Baltijos jūros sala. Umanco plotas yra 20 km². Umancas kartu su Riugenu ir Hidenze yra vieno Riugeno rajono sudedamosios dalys.
Umancas yra Priešakinės Pomeranijos Užutėkių nacionalinio parko (vok. Nationalpark Vorpommersche Boddenlandschaft) dalis.
Senatvinė psichozė

Senatvinė psichozė – psichikos liga, kuri atsiranda dėl galvos smegenų atrofijos. Ja daugiausiai serga 70–80 m. žmonės.
Dažniau pasitaiko senatvinė silpnaprotystė. Sergant šia liga nyksta visos psichikos funkcijos, ligonis tampa šiurkštus, šykštus, užsispyręs, priekabus, nesugeba teisingai įvertinti savęs ir aplinkos. Vėliau sutrinka miegas, atmintis. Gali pasitaikyti apvaginimo ir kitų kliedėjimo idėjų, haliucinacijų. Paprastai sergama 3–5 m. Rečiau pasitaiko funkcinė vėlyvojo amžiaus psichozė, kurios kilmė neaiški. Būna fantastinių kliedėjimo idėjų bei haliucinacijų (vadinamoji vėlyvoji panafrenija), depresija su nerimo jausmu (vadinamoji vėlyvoji melancholija).
Senatvinė psichozė gydoma psichotropiniais vaistais; svarbi gera ligonio slauga.
Vygandas Račkaitis

Biografija

1946–1950 m. mokėsi Raudondvario pradinėje mokykloje. Nuo 1950 m. augo pas močiutę Gulbiniškių kaime, 1957 m. baigė Pilviškių vidurinę mokyklą. 1962 m. baigė Vilniaus universiteto Istorijos ir filologijos fakultete lietuvių kalbą ir literatūrą. Mokykliniais ir studijų metais bendradarbiavo spaudoje – laikraščiuose ir žurnale vaikams „Genys“, rašė pasakėčias.
1962–1963 m. Varėnos rajono Merkinės vidurinės mokyklos lietuvių kalbos ir literatūros mokytojas. 1963–1965 m. Anykščių rajono laikraščio „Kolektyvinis darbas“ (nuo 1990 m. „Anykšta“) redakcijos skyriaus vedėjas, 1965–1987 m. atsakingasis sekretorius.  Domėjosi kultūros paveldu, gamtos įvairove ir paminklais, rengė publikacijų ciklus šiomis temomis.
1987–1989 m. laisvas kūrybinis darbuotojas, rinko medžiagą apie rašytoją L. Didžiulienę-Žmoną ir jos kūrybinį palikimą. 1989–1991 m. Anykščių rajono kultūros paveldo tarnybos metodininkas. 1991–2009 m. Kauno įmonės „Naujasis amžius“ savaitraščio vaikams „Kregždutė“ redaktorius, 1991–2003 m. – Anykščių A. Baranausko ir A. Vienuolio-Žukausko memorialinio muziejaus kultūros istorijos leidinio „Anykščiai“ redaktorius.
Atgimimo laikotarpiu dalyvavo Lietuvos Sąjūdžio veikloje, 1988–1989 m. ir 1991–1993 m. Sąjūdžio Anykščių rajono tarybos narys, 1991–1992 m. – Sąjūdžio Anykščių rajono tarybos pirmininkas.
1990–1995 m. Anykščių rajono tarybos narys, pasitraukė iš tarybos savo iniciatyva nebaigęs kadencijos. 1991–2001 m. Lietuvos krikščionių demokratų partijos narys, iki 2007 m. Anykščių rajono visuomeninės kultūros tarybos narys, nuo 2005 m. Pasaulio anykštėnų bendrijos Anykščių kolegijos narys.

Kūryba

V. Račkaitis rašo lyrines miniatiūras proza, kuria eilėraščius. Jo verlibru sukurtos meditatyvinės lyrikos subjektas sudvasintoje gamtos aplinkoje gilinasi į save, santykius su Dievu ir brangių žmonių sielų artumą, eilėraščiai artimi miniatiūroms, dažnai keliantys dramatiškų asociacijų.
Kartu su M. Telksnyte parengė ir išleido L. Didžiulienės-Žmonos „Raštų“ dvitomį (1996, 1998 m.). Išvertė grožinės literatūros knygų iš bulgarų ir rusų kalbų.
1991–2003 m. redagavo leidinį Anykščiai.
Vatušiai

Žymūs žmonės

1866 m. gruodžio 10 (naujuoju stiliumi 22) d. gimė kanauninkas, kanonų teisės dr. Kazimieras Genys.
Venecijos kaprizas

Turinys

Roberta, dėstanti Venecijos muzikos akademijoje, susipažįsta su gatvės dailininku Lorenzo. Pastarasis įtraukia ją į pačius keisčiausius seksualinius žaidimus, kuriems Roberta pasiryžta norėdama bet kokia kaina išlaikyti jį šalia savęs...
Regina Gaudutienė

Biografija

1969 m. baigė Kėdainių 1-ąją vidurinę mokyklą. 1974 m. Vilniaus universiteto Teisės fakultete baigė teisę, įgijo teisininko kvalifikaciją.
Nuo 1974 m. rugpjūčio Jurbarko rajono prokuroro padėjėja, Vilniaus miesto Lenino rajono prokuroro padėjėja, Lietuvos Respublikos generalinės prokuratūros Baudžiamųjų bylų skyriaus prokurorė, šio skyriaus viršininko pavaduotoja, LR generalinės prokuratūros Valstybinio kaltinimo skyriaus vyriausiojo prokuroro pavaduotoja, nuo 1995 m. Vilniaus apygardos teismo, nuo 1996 m. spalio Lietuvos apeliacinio teismo Baudžiamųjų bylų skyriaus teisėja.
Moka anglų, rusų kalbas.
Frost EP: Sent to Destroy

Vaizdo klipas

Vaizdo klipą „Sent to Destroy“ režisavo Robynas fon Svankas. Jame taip pat nusifilmavo kino aktorius Bilas Moslis.
Dina Kuncevič

Biografija

1924 m. baigusi Krymo universitetą dirbo gydytoja Ivanove, Ufoje. 1947–1976 m. Vilniaus universiteto dėstytoja; 1960 m. medicinos mokslų daktarė, nuo 1966 m. profesorė. Kartu dar ir Vilniaus respublikinės ligoninės Rentgeno skyriaus vedėja. Sukūrė storosios žarnos tyrimo metodą ir aparatą. Moksliniai darbai apie plaučių ir skrandžio vėžio, žarnyno divertikulų rentgenodiagnostiką.
Sušica

Istorija

Minima nuo viduramžių.
Sriubiškiai

Istorija

LTSR laikais – „Lėvens krantų“ kolūkio centrinė gyvenvietė. Veikė pradinė mokykla (įkurta 1917 m.), biblioteka, kultūros namai. 1954–1963 m. – Obelių apylinkės centras.
Kaštelionas

Kaštelionas (pranc. châtelains, lenk. kasztelan) – pilies ir aplinkinės teritorijos valdytojas arba valdovas. Žodis kilęs is lotynų kalbos žodžio castellanus, giminingo žodžiui castellum, pilis.
Kaštelionas pilies valdytojas paprastai valdydavo pilį, kurioje nereziduodavo valdų savininkas, piliai priklausančią aplinkinę teritoriją.
Kai kuriose V. Europos šalyse (pvz., dabartinės Prancūzijos teritorijoje) buvo laikotarpis, kai pilių valdytojai tapo faktiškai savarankiškais valdytojais, ir šis titulas buvo paveldimas. Tokius valdytojus kartais vadina šatelenais (prancūziškas terminas), o tokias valdas – šatelenijomis. Šatelenai paprastai būdavo aukštesnio rango feodalo vasalais, tačiau pasitaikydavo ir šatelenų, kurie buvo visiškai nepriklausomi.

Pareigybės ir pavaldumas Lenkijoje ir ATR

Kaštelionas dažniausiai atlikdavo ir ūkio reguliavimo, ir karinės administracijos pareigas, nebent pilyje reziduodavo aristokratai ar aukštesnio rango kariškiai. Lenkijos karalystėje, o vėliau ir Abiejų Tautų Respublikoje kaštelionai buvo pavaldūs vaivadoms, išskyrus Krokuvos kaštelioną iki 1596 m., kol Krokuva buvo Respublikos sostine.
Kaštelionai buvo atsakingi už kašteliją, kuri įeidavo į vaivadijos, sudėtį. XV a. kaštelijos buvo pakeistos į provincijas žymesniems kaštelionams ir pavietus mažesniems kaštelionams. Kaštelionai turėdavo teisę dalyvauti Respublikos Seime.
Texas Instruments

Istorija

1954 m. bendrovė pristatė pirmąjį tranzistorinį radijo imtuvą, 1967 m. nedidelio integracijos laipsnio (TTL) integrinį grandyną, 1971 m. vieno lusto mikrokompiuterį, 1973 m. gavo patentą už pirmąjį mikroprocesorių, bendrovės gaminamos 7400 šeimos mikroschemos tapo plačiai naudojamu standartu.
Lietuvos architektų sąjunga

Nesumaišykite su Lietuvos kraštovaizdžio architektų sąjunga
 
Lietuvos architektų sąjunga (LAS) – savarankiška, savanoriška Lietuvos profesinė kūrybinė organizacija, jungianti 1079 (2008 m.) atestuotus architektus.

Istorija

Įsteigta 1925 m. Kaune kaip Lietuvos inžinierių ir architektų sąjunga, nuo 1940 m. Lietuvos tarybinių architektų sąjunga, nuo 1954 m. Lietuvos TSR architektų sąjunga, nuo 1989 m. Lietuvos architektų sąjunga. Nuo 1954 m. LAS centras yra  Vilniuje.
Nuo 1993 m. birželio 17 d. Tarptautinės architektų sąjungos (UIA) narė. Nuo 2001 m. sausio 1 d. Europos architektų tarybos (UIA) narė - stebėtoja, nuo 2004 m. sausio 1 d. Europos architektų tarybos tikroji narė. Nuo 1997 m. Lietuvos meno kūrėjų asociacijos narė.

Struktūra

Turi Kauno, Klaipėdos (įsteigtas 1959 m.), Šiaulių (nuo 1967 m.), Panevėžio (nuo 1969 m.) ir Palangos (nuo 1981 m.) skyrius.
Valdymo organai – kas trejus metus šaukiamas suvažiavimas ir jame renkami 6 narių taryba, LAS pirmininkas, Revizijos ir Etikos komisijos. Į Tarybą taip pat įeina 6 skyrių pirmininkai.
Freshfields Bruckhaus Deringer

Freshfields Bruckhaus Deringer LLP – tarptautinė teisinių paslaugų įmonė, vienijanti 2 500 advokatų. „Freshfields Bruckhaus Deringer“ turi ofisus 27 svarbiausių pasaulio finansų bei verslo centruose, 16 šalyse.  Ji priklauso Magiškąjam Ratui ir yra įsikūrusi Londone. „Freshfields Bruckhaus Deringer“ bendrovė yra viena iš didžiausių teisinių paslaugų įmonių pasaulyje pagal advokatų skaičių ir pajamų srautus.  2009-10 m. jos metinės įplaukos siekė £1,14 mlrd. svarų, o kiekvienam įmonės partneriui tenkantis pelnas buvo £1,4 mln. svarų.
Aukštupėnų valsčius

Aukštupėnų valsčius buvo šiaurės Lietuvoje. Centras – Aukštupėnai (1948–1950 m.) ir Kupiškis (1947–1948 m.).
Western States Endurance Run

Western States Endurance Run – viena iš Pasaulio bekelės ultramaratonų taurės trasų, vingiuojanti per Siera Nevada kalnų grandinę, Kalifornijos valstijoje. Tai seniausias bei gausiausias bekelės bėgimo ultramaratonas JAV, viena iš keturių prestižiškiausių šimtamylių tokio pobūdžio varžybų JAV.
Bekelės bėgimo trasos ilgis siekia 160 km, o vertikalaus sukilimo suma – 5,5 km.
Iš lietuvių Gediminas Grinius šioje trasoje 2015 m. iškovojo 4-tą vietą.
Sriwijaya FC

Istorija

Klubas įkurtas 2004 m. 2007, 2011-2012 tapo šalies čempionais.
Paviršinis montavimas

Paviršinis montavimas – maždaug nuo 1960 metų pradėtas naudoti serijinių elektronikos prietaisų montavimo būdas. Taip montuojant naudojamos specialiai tam skirtos detalės, vietoje vielinių išvadų turinčios tik prie takelių priglaudžiamas ir prilituojamas kontaktines plokšteles. Skylės gręžiamos tik kur reikia sujungti priešingose pusėse esančius takelius. Šį metodą praktikoje pirmoji panaudojo IBM, taip sumontuodama Saturn V raketą valdantį kompiuterį.
Tokią gamybą lengva automatizuoti, pasiekiamas didelis elementų tankis. Šiuo būdu gaminamose schemose įprasta elementus išdėstyti abiejose plokštės pusėse („klasikinėse“ spausdintose schemose to buvo vengiama). Pačios detalės ir atstumai tarp takelių neretai būna mažesni nei montuojant kitais būdais. Tačiau taip montuoti bandomuosius prietaisus rankiniu būdu yra gana sunku (nors įmanoma, ir tuo prireikus užsiimama). Sudėtinga ir bandomojoje įrangoje panaudoti šiam montavimui skirtas detales. Jei elementai sugenda, juos rankomis sunku pakeisti (paprastai keičiama visa plokštė, nors yra specialūs įrankiai detelėms keisti ir rankomis).
Masiškai gaminant, visos kontaktinės aikštelės dengiamos lydmetalio miltelių turinčia litavimo pasta. Paskui automatinės mašinos reikiamose vietose išdėsto detales. Galop visa plokštė pamažu įkaitinama tiek jog pastoje esantys milteliai išsilydo, prilituodami komponentus. Ataušinus plokštė patikrinama, esant reikalui žmogus ištaiso pastebėtus defektus.
Pentupiai

Istorija

Iki 1954 m. – Pentupių apylinkės centras.
Fobos programa

„Fobos“ programa – SSRS nepilotuojamų kosminių aparatų programa, pradėta 1988 m. Misijos tikslas – Marso ir jo palydovų Fobo ir Deimo tyrimai.
„Phobos 1“ buvo paleistas 1988 m. liepos 7 d., o „Phobos 2“ – 1988 m. liepos 12 d. Abu buvo paleisti „Proton“ raketomis. Abu zondai svėrė po 6220 kg.
Prie programos prisidėjo ir kitos šalys: Švedija, Šveicarija, Austrija, Prancūzija ir JAV.
Su abiem zondais buvo prarastas ryšys. Tik „Phobos 2“ spėjo padaryti 38 ypač aukštos kokybės Marso nuotraukas.
Ramūnas Bielevičius

Biografija

2006 m. baigė Alytaus kolegiją. 2013 m. Kauno technologijos universiteto Ekonomikos ir vadybos fakultete baigė organizacijų vadybos studijų programą ir įgijo organizacijų vadybos magistro kvalifikacinį laipsnį.
Partijos „Liberalų sąjūdis“ narys. Nuo 2007 m. Alytaus rajono savivaldybės tarybos narys. Nuo 2011 m. 05. 09 Alytaus rajono savivaldybės mero patarėjas. Sutuoktinė Gitana.
Anglijos administracinis suskirstymas

Anglija suskirstyta 4 lygiais, kurie yra skirtingi, atsižvelgiant į vietinės valdžios pageidavimus ir istorines tradicijas.

Rajonai

Grafystės skirstomos į rajonus (district). Metropolinės grafystės suskirstytos į metropolinius rajonus (36), nemetropolinės – į nemetropolinius (284). Didysis Londonas padalintas į 32 savivaldybes (borough).

Vietinės savivaldybės

Kaikurios, daugiausia miestietiškos, Anglijos vietovės nepatenka į grafystės ar rajono lygmenį, bet sudaro vietines savivaldybes (unitary authority). Yra 45 vietinės savivaldybės, sudarytos ir rajonų, viena – iš grafystės (Vaito sala) ir sui generis principu – Silio salos.

Parapijos

Didelė Anglijos dalis padalinta į civilines grafystes (civil parish). Į parapijas neskirstomas Didysis Londonas, kitos grafystės taip pat susiskirsčiusos savo nuožiūra.
Lauri Hussar

Lauri Hussar (g. 1973 m. rugsėjo 4 d.) – Estijos žurnalistas, nuo 2016 m. laikraščio „Postimees“ vyriausiasis redaktorius.

Biografija

1992–1996 m. Tartu universitete studijavo teologiją. 1994 m. įkūrė studentų korporaciją „Arminia Dorpatensis“ („Wingolfsbund“). Baigęs studijas, pradėjo dirbti žurnalistu.
Nuo 1998 m. iki 2006 m. dirbo TV3 reporteriu ir laidų redaktoriumi.
Nuo 2006 m. iki 2016 m. pavasario vedė nacionalinio radijo Eesti Rahvusringhääling (ERR) laidą "Vikerraadio". 2016 m. kovo viduryje tapo laikraščio „Postimees“ vyriausiojo redaktoriaus pavaduotoju. Po trijų mėnesių Merit Kopli palikus redakciją, Husaras tapo vyriausiuoju redaktoriumi.
Lauri Husaras vedė 2008 m. liepą.
MFK Jonava

Istorija

Klubo užuomazgos yra 2010 metai, kai susibūrė Jonavos kūno kultūros ir sporto centro komanda.
Nuo 2012 m. klubas dalyvavo Moterų futbolo varžybose. 2012 ir 2013 metais žaidė Lietuvos moterų I lygoje, 2014 – 2016 m. žaidė Moterų A lygos čempionate bei kituose LMFA organizuojamuose futbolo turnyruose.
2017 m. žaidė LMFA I lyga pirmenybėse, kuriose užėmė ketvirtą vietą.
2018 m. persivadino ir tapo Jonava. Žaidė LMFA I lygos pirmenybėse. Buvo centro grupės nugalėtojomis ir pateko į ketvirtfinalį. Jame neturėjo vargo su Kėainių „Nevėžio“ ekipa.

Logotipas

Jame vaizduojama gulbė mėlyname skyde, bei užrašas EOS-Aušra.

Pasiekimai

Aukščiausias pasiekimas yra ketvirtoji vieta 2015 m. Lietuvos moterų A lygos čempionate.
Adranas (miestas)

Paveldas

Miestas žymus savo architektūros paminklais: 1070 m. pastatyta, o XIII a. perstatyta normanų pilimi, 1157 m. įkurtu Šv. Liucijos vienuolynu, saracėnų tiltu, senovinėmis bažnyčiomis ir koplyčiomis.

Istorija

Miestas įkurtas ~400 m. pr. m. e. Sirakūzų tirono Dionyzijaus Senojo. 263 m. pr. m. e. užkariautas romėnų ir vadintas Adranum arba Hadranum. Vėliau miestas nusiaubtas barbarų antpuolių, užimtas arabų, o 1075 m. užimtas vikingų. Iki 1929 m. miestas buvo vadinamas Adernu (Adernò).
Kanjaro provincija

Geografija

Visa provincijos teritorija išsidėsčiusi Andų kalnuose. Aukščiausios viršukanės yra Koronadas (4518 m), Molobogo kalnas (3838 m). Gamtinės sąlygos kaitaliojasi nuo paramų plotų aukštikalnėse iki džiunglių kalnų pašlaitėse.
Laivas arsenalas

Istorija

Šio tipo laivų idėją 1996 m., kai Persijos įlankoje buvo vykdoma operacija „Smūgis dykumoje“ (angl. Desert Strike), pasiūlė JAV karo laivyno viceadmirolas Aleksandras Krekičius (Alexander J. Krekich). Sumanytas laivas turėjo nepastebėtas prisiartinti prie taikinio ir pradėti leisti raketas, kol išeikvoja visas atsargas. Po to šis laivas praranda visą vertę ir jo tolesnis likimas nebeaktualus. Svarbus tokio laivo arsenalo ypatumas – nematomumas, kurį turi užtikrinti stealth technologijos.
Laivų arsenalų kūrimo finansavimas vis strigo, nes JAV kongresas atšaukė finansavimą. DARPA užtikrino finansavimą kai kuriems kontraktoriams prototipų kūrimui. Kai kuriuose koncepciniuose brėžiniuose laivo arsenalas turėjo numerį „72“, todėl kai kas spėja, kad tai rodo, kad numatyta laivus arsenalus numeruoti kaip linijinius laivus, kadangi paskutinis užsakytas, bet nepastatytas linijinis laivas buvo USS „Louisiana“ (BB-71).
Vėliau JAV karinis laivynas perdirbo keturis seniausius Ohio klasės povandeninius laivus į sparnuotųjų raketų povandeninius laivus (SSGN). Šie laivai gabena iki 154 Tomahawk sparnuotųjų raketų su vertikalioms leidimo sistemomis.

Konstrukcija

Laivai arsenalai turėtų būti savaeigės baržos. Ant denio tik nedidelis antstatas, kas mažina pastebimumą. Ginkluotėje – Tomahawk sparnuotosios raketos, valdomos raketos „laivas-laivas“ ir „laivas-žemė“.
Laivą turėtų valdyti 10 jūrininkų įgula. Valdymas galimas ir nuotolinis.
PNG (formatas)

Bylos struktūra

Kiekviena PNG byla prasideda tokiais pat baitais 0x84; 0x59; 0x4e; 0x47; 0x0d; 0x0a; 0x1a; 0x0a. Tokia bylos pradžia rašoma tam, kad atidarant netinkamu režimu skaitymas būtų nutraukiamas. Po jų rašomi segmentai (angl. chunks) iš kurių yra sudaryta likusi byla. Kiekvienas segmentas prasideda 32 bitų sveiku skaičiumi, nurodančiu segmento ilgį simboliais (simbolis yra du baitai; neįskaitant ilgio ir pavadinimo baitų). Po to rašomas segmento pavadinimas, pavyzdžiui, "IDAT" arba "tRNS". Po to, anksčiau nurodytas simbolių skaičius, sudaro segmento turinį. Segmentą užbaigia 8 CRC baitai ir prasideda naujas segmentas. Byla užbaigiama "IEND" segmentu.
FA Ulis Erewan

Istorija

Klubo užuomazgos yra 2000 metai. 2006 m.pasivadino „Ulis“. Dalyvavo aukščiausios lygos pirmenybėse.
2016 m. vasario 3 d. klubas nutraukė savo veiklą.
Daudžgiriai

Istorija

Nuo XVIII a. vietovė priklausė Bistromams, kurie XIX a. pradžioje pastatė dvaro rūmus.

Pavadinimo kilmė

Pasakojama, kad šioje vietovėje anksčiau augo daug girių.

Aplinkinės gyvenvietės

Gulbinėnai – 8 km
Naktigonė

Naktigonė – bendras kaimo arklių ir ariamųjų jaučių (jų tik per orę) ganymas vasaros bei rudens naktimis. Dažniausiai į naktigones jodavo jaunesnieji šeimos nariai. Jaučius (atskirai nuo arklių) dažniausiai ganydavo merginos. Bendrose kaimo ganiavose naktigoniai ganydavo pasikeisdami: vieni miegodavo, kiti budėdavo.
Kai kur (pvz., Kupiškio apylinkėse) iki XX a. pr. ganyklose naktigoniams būdavo statomos daržinėlės.
Paprotys išnyko, valstiečiams išsiskirsčius į vienkiemius.
Parbėg laivelis

Parbėg laivelis – tarptautinis folkloro festivalis, vykstantis kas dvejus metus Klaipėdoje birželio ir liepos mėnesiais. Šis CIOFF (Tarptautinei folkloro festivalių organizavimo tarybai prie UNESCO) priklausantis festivalis rengiamas nuo 1992 metų. Festivalio renginių metu didelis dėmesys skiriamas pasaulio tautų savitumui – ryškiausi šalių tradicinio muzikavimo, dainavimo, tautinio šokio, tautinių kostiumų bruožai, papročiai, atskleidžiamos unikalios Klaipėdos regiono bei šalies tradicijos, folkloras, kraštui būdingi amatai.
Gelnevas

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
PFK Etʺr 1924 Veliko Tʺrnovo

Istorija

Įkurtas 1924 m. Yra dalyvavęs elito diviziono pirmenybėse. 2013 m. išformuotas. Paskelbta apie bankrotą.
Pietų Hidra

Pietų Hidra (Hydrus, Hyi) – 61-as iš 88 pagal dydį pietų pusrutulio žvaigždynas. Lietuvoje nematomas. Žvaigždyną į žvaigždėlapius įtraukė Johann Bayer 1603 m. veikale Uranometria.
Ryškiausios žvaigždės pavadinimų neturi.
Kalniškių kapinynas

Tyrimai

Kapinyną 1984–2004 m. su pertraukomis kasinėjo Istorijos institutas, tyrimų vadovas Vytautas Kazakevičius. Ištirtas 3311 m² plotas, rasti 277 kapai, datuojami V a. – VI a., iš jų 259 nedegintų ir 18 sudegintų mirusiųjų. Nedeginti mirusieji laidoti stačiakampėse apvalintais kampais ir ovalo formos duobėse nuo 80 x 30 iki 290 x 180 cm dydžio ir iki 175 cm gylio, kurių dugne rasta akmeninių konstrukcijų. Viename kape buvo akmenų grindinėlis.
Mirusieji laidoti su įkapėmis, kai kurie karstuose, vyrai galvomis guldyti į šiaurės vakarus, moterys – į pietryčių pusę. Sudeginti mirusieji laidoti apskritose (100 x 100 cm dydžio) ir ovalo formos (60 x40 cm, 80 x 50 cm dydžio) iki 15 cm gylio duobėse. Rasta gintarinių karolių apvarų, antkaklių, lankinių segių, smeigtukų, apyrankių (storagalių, juostinių, įvijinių), žiedų, įmovinių kirvių, peilių, verpstukų, pjautuvų, ylų, puodų ir galąstuvų, ietigalių, prūsiškų durklų, geležinių ir žalvarinių diržo sagčių, dažniausiai ovalo formos. Laidosenoje pastebima žemaičių ir aukštaičių laidojimo tradicijų. Nuo kapinyno apie 300 m į l yra Bažavalės piliakalnis.